Diari Oficial de la Generalitat Valenciana


Sumari del DOGV 1334, del 27-06-1990 (1990/818017)

DECRET 93/1990, d'11 de juny, del Consell de la Generalitat Valenciana, pel qual es crea el Port del Campello.
--------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/06/11/93/dof/vci/html**

### Dades del document

Número de DOGV
:   1334

Data del DOGV
:   27-06-1990

Secció del DOGV
:   DISPOSICIONS GENERALS

Número del document
:   1990/818017


Data del document
:   11-06-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 93/1990, d'11 de juny, del Consell de la Generalitat Valenciana, pel qual es crea el port de Campello.  
El Pla de Ports de la Generalitat Valenciana, aplicant el criteri de millorar l?ús de les infrastructures susceptibles d'ús portuari existents com a instrument per evitar la proliferació indiscriminada de nous ports que poguessen comportar alts costos en el medi ambient, establia que, en la dàrsena formada per espigons de defensa de costes del Campello, s'havia de crear un port de la Generalitat Valenciana que acollís el sector pesquer i esportiu.  
La construcció d'un port al Campello és una vella aspiració d'aquesta població que, encara sense les infrastructures necessàries per a això, ha tingut una gran tradició marinera.  
Una vegada produïda l'adscripció del domini públic marítimo-terrestre, en els termes de l'article 49 de la Llei de Costes, és necessària una disposició de rang suficient que atorgue a la dàrsena del Campello la categoria jurídica de port de la Generalitat Valenciana, cosa que condueix, per una banda, al compliment del Pla de Ports i, d'altra, a la possibilitat d'efectuar les inversions necessàries per a la dotació de serveis prevista.  
També, cal produir l'efecte jurídic necessari perquè a la dàrsena actual s'inicie l'exercici de competències d'altres Administracions, com són les competents en Marina Mercant i Capitania de Ports, i en Vigilància Fiscal i Duanera, i atribuir l'explotació del port que es crea en els termes de la Llei 3/1987, de 23 d'abril, sobre règim de gestió dels ports de la Generalitat.  
En conseqüència, a proposta del Conseller d'Obres Públiques, Urbanisme i Transports i la deliberació prèvia del Consell de la Generalitat Valenciana en la sessió celebrada el dia 11 de juny de 1990,  
DECRETE:  
Article primer  
Es crea el port del Campello en el domini públic marítimo-terrestre adscrit a la Generalitat Valenciana per a aquestes finalitats, en el terme municipal del Campello, província d'Alacant.  
Aquest port tindrà caràcter de port de la Generalitat Valenciana.  
Article segon  
L?explotació i gestió dels béns adscrits s'exercirà per la Gerència de Ports de la Generalitat Valenciana.  
Al port que es crea, li serà d'aplicació el règim jurídic i econòmic establert per la Llei 3/1987, de 23 d'abril, sobre règim de gestió dels ports de la Generalitat.  
DISPOSICIONS FINALS  
Primera  
Es faculta el Conseller d'Obres Públiques, Urbanisme i Transports perquè dicte les disposicions adients per al desplegament d'aquest decret.  
Segona  
Aquest decret vigirà l?endemà del dia de publicació en el Diari Oficial de la Generalitat Valenciana.  
València, 11 de juny de 1990.  
EL President de la Generalitat Valenciana,  
JOAN LERMA I BLASCO   
El Conseller d'Obres Públiques, Urbanisme i Transports,   
EUGENIO L. BURRIEL DE ORUETA


Còpia Permalink ELI